text: ০৪ মার্চ ২০২০, ১৫:২১
  হোয়াটসঅ্যাপে ডার্ক মোড ফিচার (ছবি : ইন্টারনেট)
  হোয়াটসঅ্যাপ তার বেটা প্রোগ্রাম শেষে ডার্ক মোড ফিচার উন্মুক্ত করেছে।
  তারা অফিশিয়াল ব্লগ পোস্টে জানায়, আইওএস ও অ্যান্ড্রয়েড উভয় অপারেটিং সিস্টেমেই ফিচারটি আপডেট পাঠানো হবে এবং অ্যান্ড্রয়েড পাই বা তার আগের ওএস সংস্করণের ব্যবহারকারীরাও ফিচারটি ব্যবহার করতে পারবেন।
  হোয়াটসঅ্যাপের মুখপাত্র জানান, পরীক্ষায় দেখা গেছে পুরোপুরি কালো ও সাদা রঙের কনট্রাস্ট চোখে ক্লান্তি সৃষ্টি করে। এ কারণে ব্যাকগ্রাউন্ডে ডার্ক গ্রে রঙ দেখা যাবে। আর অফ-হোয়াইট দেওয়া হয়েছে ফন্টের রঙ। এতে করে কমে আসবে স্ক্রিনের ব্রাইটনেস।
  অ্যান্ড্রয়েড ১০ চালিত ডিভাইসে যদি আগে থেকেই 'সিস্টেম-ওয়াইড ডার্ক থিম' চালু করা থাকে তাহলে স্বয়ংক্রিয়ভাবে হোয়াটসঅ্যাপে ডার্ক মোড চালু হবে। আর অ্যান্ড্রয়েড ৯ ব্যবহারকারীদেরকে সেটিংস থেকে ম্যানুয়ালি চালু করতে হবে ফিচারটি।
  আরও পড়ুন : ফোনের বাজারে সবচেয়ে জনপ্রিয় স্মার্টফোন কোনটি?
  সেটিংস থেকে 'চ্যাট' অপশনে ক্লিক করে 'ডিসপ্লে' সিলেক্ট করতে হবে। এরপর 'থিম' থেকে 'ডার্ক থিম' অপশনটি বেছে নিতে হবে।